**Дзяржаўная ўстанова адукацыі**

**“Сярэдняя школа №2 г.Ельска”**

**План-канспект**

**урока беларускай мовы,**

**праведзенага ў 1 “Г”класе**

**па тэме**

***“*Я і мае справы. У краме*”***

**настаўніцай I ступені агульнай сярэдняй адукацыі Дзянісавай Н.Л.**

***Тэма.* Я і мае справы. У краме**

*Мэта:* працягваць фарміраванне навыкаў беларускага вымаўлення; пазнаёміць са словамі і выразамі па тэме; фарміраваць уменні асэнсавана ўспрымаць беларускую мову на слых; вучыць адказваць на пытанне, карыстаючыся словамі самога пытання, правільна і дакладна ўжываць словы пры канструяванні сказаў па ўзоры; выхоўваць сяброўскія ўзаемаадносіны.

*Вучэбна-метадычнае забеспячэнне:* падручнік, сшытак, каляровыя алоўкі, фламастары, малюнкі прадуктаў.

**Ход урока**

**I. Арганізацыйны момант.** Прапаную дзецям па-рознаму прывітацца на беларускай мове.

**II. Маўленчая размінка.**

- Я ведаю, што вам падабаецца беларукая мова, і прапаную вывучыць верш. А дапамогуць нам “жывыя словы”. Я пачынаю сказ, а вы прадоўжыце яго, называючы толькі адно слова. Вам дапамогуць малюнкі.

Раздаць па аднаму малюнку памочнікам.

За хатаю … (рэчка),

Дзе пасуцца … (авечкі).

За рэчкай … (дарога),

Дзе шуму … (многа).

За дарогай …. (школа),

Дзе вучыцца … (Мікола).

Дзеці называюць прапушчаныя словы разам. Прапаную расказаць увесь верш усім разам, па аднаму вучню.

***Маўленчае практыкаванне.***

- Разам з Міколам у школе вучыцца многа дзетак. Назавіце іх ласкава.

Кідаю мячык, называю імёны, вучні называюць імёны ласкава.

Максім - …. Максімка

Андрэй - … Андрэйка

Аня - … Анечка

Міхась - … Міхаська

Ян - … Янка і г.д.

**III. Актуалізацыя ведаў і ўменняў вучняў**

***Работа з дэманстрацыйным матэрыялам***

* Пра што мы гаварылі на мінулым уроку? Паслухайце аповед па малюнку і скажыце, што ў ім не адпавядае намаляванаму. Калі заўважыце памылку — адразу падымайце руку.

*Дзеці пасля заняткаў выйшлі гуляць на двор. Спачатку яны сядзелі на лаўцы. Але сядзець было сумна. Кожны знайшоў сабе занятак. Хлопчык (дзяўчынка) катаецца (гушкаецца) на арэлях. Хлопчык у сіняй кашулі катаецца на веласіпедзе (на скейце). Два хлопчыка і тры (дзве) дзяўчынкі скачуць са скакалкай (гуляюць у хованкі). Хлопчык у фіялетавай кашулі гуляе з мячом (заплюшчыў вочы, лічыць, пакуль дзеці хаваюцца).*

**IV. Пастаноўка задач урока.**

- Паслухайце размову Міколы са сваёй маленькай сястрычкай.

***Тэатралізацыя верша загадзя падрыхтаванымі вучнямі.***

- Ты чаго такі вясёлы?

- Сёння ў школу.

- Што ты будзеш там рабіць?

- Што рабіць? Вучыцца. Каб маглі мной тата з мамай ганарыцца.

- Як вы будзеце працаваць на ўроку, каб усе маглі вамі ганарыцца?

Адказы дзяцей: дружна, старанна, ціха, хутка.

- Што будзе рабіць хлопчык Міколка на ўроку беларускай мовы і мы разам з ім?

- Адказы дзяцей: чытаць, адказваць на пытанні, вучыць новыя словы, слухаць казку.

**V. Вывучэнне новай тэмы**

***Лексічны матэрыял (словы запісаны на дошцы):***

чэк грошы пакупкі

каса плата пакупнік

кошык здача каляска

рэшта прадавец

--Па маіх падказках здагадайцеся, што гэта за месца. *Адкрываю дошку, чытаю словы.*

*Адказы дзяцей: магазін.* Па другому – крама. Тэма ўрока: “Я і мае справы. У краме”.

***Праца па падручніку (с. 34, заданне 1)***

* Адкрыйце, калі ласка, падручнікі. Разгледзьце першы малюнак. Паслухайце верш. Якія цацкі былі ў магазіне?

**На вітрыне** ў **магазіне**

Плюшчыць вочы лялька Зіна,

Побач з ёю ў зацішку

Цёпла спаць мядзведзю Мішку.

Львы і вослікі паснулі.

Спіце, цацкі! Люлі, люлі!

*С. Шушкевіч.*

* У якім магазіне можна купіць цацкі? Назавіце словы з верша з гукамі, вымаўленне якіх адрозніваецца ад рускай мовы.

Разгледзьце другі малюнак. Паслухайце верш і скажыце, пра які магазін гаворыцца ў ім.

**Гастраном**

Запрашае шчыра дом,

Дом пад назвай «Гастраном».

Шакалад, пячэнне, сушкі,

Абаранкі і ватрушкі,

Сыр, цукеркі, хлеб духмяны,

Кошык яблыкаў, бананы —

Бы расквечана вітрына

Велікана магазіна!

М. Чарняўскі.

— Якія прадукты харчавання прадаюцца ў гастраноме? ІІІто мы кожны дзень купляем у магазіне? Які прадукт, на вашу думку, самы галоўны?

Чытанне слоў на с. 34 уголас. Знаходжанне і паказ названых словамі прадметаў. Чытанне пытання, дапаўненне яго прачытаным словам, поўны адказ на пытанне.

(с. 34, заданне 2)

— Разгледзьце малюнак. У якую краму мы «прыйшлі»? Скажыце, што там прадаюць. Прачытайце словы. Пакажыце на малюнку прадметы, якія яны абазначаюць. Прачытайце сказы. Дагаворвайце патрэбныя словы — назвы пакупак.

**VI. Замацаванне вывучанага**

***Гульня “Скончы сказ”.***

- Хто з вас ужо сам хадзіў у магазін за пакупкамі? Я думаю, што вы ведаеце, як паводзіць сябе ў магазіне, і дапаможаце мне скончыць сказы.

- Я іду ў краму за … (пакупкамі).

- Каб увайсці ў аддзел, трэба ўзяць … (кошык, каляску).

- Я плачу за пакупкі ў … (касу).

- Я даю касіру … (грошы).

- Прадавец дае мне … (чэк).

- Я кажу прадаўцу … (дзякуй).

***Праца на лісце паперы з заданнямі па тэме ўрока.***

— Дзяўчынка з татам прыйшлі ў прадуктовую краму. Мы дапаможам *ім*зрабіць пакупкі i разлічыцца за ix. Я буду называць прадукты, а вы — знаходзіць ix на малюнках з правага боку:

*буханка хлеба, батон, малако, вяршкі, сметанковае масла, тварожныя сыры з разынкамі, дзесятак яек, вараная каўбаса, цукеркі.*

— 3 дапамогай алоўка «адпраўце» прадукты, якія б вы купілi, у кашолку. Назавіце, што вы купілi. Як даведацца, колькі каштуе кожная пакупка? Які прадукт неабходна ўзважваць?

--Што патрэбна, каб разлічыцца за пакупкі? (Грошы.) Што дае касір? (Чэк, здачу, ці рэшту.)

**Фізкультхвілінка (“У бары”)**

***Чытанне слоў у сшытку (на лісце паперы)***

— Знайдзіце і прачытайце назву хлебнага вырабу з белай пшанічнай мукі. (Батон.)

— Знайдзіце і прачытайце назву салодкага тварожнага вырабу. (Сырок.)

— Знайдзіце і прачытайце назву карыснага прадукту, які нам дае рака ці мора. (Рыба.)

— Прачытайце слова, якое засталося. (Сыр.) Які з пералічаных прадуктаў вы любіце? Чым адрозніваецца значэнне слоў «сыр» і «сырок»? Якіх прадуктаў няма на малюнку? Дамалюйце іх у квадратах.

***Гульня “Магазін”.******Праца ў групах.***

Вучням прапануецца раскласці малюнкі-тавары на паліцы сваіх магазінаў, успомніць назвы тавараў на беларускай мове, знайсці лішнія тавары. Выбраць загадчыка магазіна і зрабіць рэкламу сваёй крамы. *(Дзеці запрашаюць у свой магазін, называюць тавары на беларускай мове, астатнія групы адгадваюць назву магазіна “Адзенне”, “Мэбля”, “Посуд”, “Школьныя прылады”.)*

**Фізкультхвілінка**

***Праца па падручніку (с. 35)***

Падрыхтоўка да слухання

— Што значыць «займацца бізнесам»? Паслухаем тэкст, які называецца «Мышка Пік-Пік займаецца бізнесам». Разгледзьце малюнкі і назавіце персанажаў. Кошку звалі Пепіта. Паслухайце і скажыце, які бізнес прыдумала мышка Пік-Пік.

***Слуханне тэксту***

**Мышка Пік-Пік займаецца бізнесам**

Любіла мышка Пік-Пік пачытаць перад сном газеты. Апошнім часам цікавілі яе рэкламныя аб’явы. Цудоўны тавар куплялі, прадавалі, абменьвалі...

I мышка вырашыла заняцца бізнесам. Галоўнай мэтай мышынага прадпрымальніцтва мусіла быць як мага большая колькасць шака- ладак. Але як яе дасягнуць? Грошай у Пік-ІІік не было. Заставалася адно — абмен! Але што магла Пік-Пік прапанаваць у абмен?

Мышка абабегла кватэру, але ўсе рэчы былі вельмі патрэбныя сям’і. Перачытала мышка ўважліва ўсе рэкламныя аб’явы і заўважыла, што побач з тэлевізарамі, дыванамі і парфумай у абменных аб’явах су- стракаюцца пародзістыя шчанюкі і кацяняты. «А ў нас ёсць дарослая пародзістая кошка! — узрадавалася Пік-Пік. — Пепіта, напэўна, каш- туе не менш, чым скрыня шакаладак!»

I мышка ўзяла алоўкі, аркуш паперы і напісала аб’яву: «Мяняецца вельмі прыгожая і вельмі пародзістая кошка на каробку шакаладак». Унізе Пік-Пік не забылася пазначыць адрас і пачапіла аб’яву ў двары на слупе.

Вечарам у дзверы пазванілі. Мама пайшла адчыняць, і Пепіта з ці- кавасці рушыла за ёй. На лесвічнай пляцоўцы стаяла тоўстая цётка ў белых штанах і яркай стракатай кашулі. Цётка трымала ў руках невялікую каробку. Пабачыўшы Пепіту, незнаёмка завохкала ад за- хаплення:

— Ай-яй, якая цудоўная кошка! Вырашана, я яе бяру! Трымайце вашы шакал ад кі!

— Чаму тэта вы будзеце забіраць нашу кошку? — абурылася Ма¬ма. — I не трэба нам ніякіх шакаладак!

Цётка доўга тлумачыла Маме прычыну свайго візіту, нарэшце раз- злавалася і пайшла. Але тут жа ў дзверы пазванілі зноў — на тэты раз дзядзька ў цёмных акулярах з каробкай паболей і папрыгажэй. Мама паклікала Тату, і на тэты раз удалося разабрацца, што прычына на-плыву гасцей — аб’ява на слупе.

— Значыць, я тут лішняя?! — са слязьмі прагаварыла Гіепіта.

Мама, Тата і Веранічка пачалі запэўніваць Пепіту, што не пісалі тае

аб’явы, і нагаварылі столькі добрых слоў пакрыўджанай кошцы, што яна нарэшце супакоілася.

— Але хто ўсё-ткі зрабіў такую подлую справу?

Усе пераглянуліся між сабою і моўчкі пайшлі да норкі мышкі Пік- Пік.

— Выходзь, мыш! — строга сказаў Тата.

Але з норкі ніхто не паказваўся. Мышка залезла ў Татаву пантофлю, якую выкарыстоўвала ў якасці канапы, і трэслася ад жаху.

Ноччу Пік-Пік пабегла на двор і зияла сваю аб’яву. I яшчэ некалькі дзён не паказвалася нікому на вочы... Яна зразумела, што сяброў ні на што не абменьваюць, што яны і ёсць самая вялікая каштоўнасць.

Паводле Л. Рублеўскай.

**Суразмоўніцтва па змесце праслуханага і чытанне слоў**

— Karo пакрыўдзіла мышка? Чаму так нельга было рабіць? Чаму Тата сказаў, што тэта не бізнес, а подлая справа? Як мышка выправіла свой дрэнны ўчынак? Чаго павінна папрасіць мышка ў кошкі?

Прачытайце словы з першага слупка. Да якога малюнка яны адно- сяцца? Раскажыце па малюнку эпізод тэксту. (Аналагічна — са словамі з другого і трэцяга слупкоў.) Прачытайце першы выраз. Якія добрыя словы вы ведаеце? Прачытайце другі выраз. Каго можна так назваць? А мышку з кошкай? Як стаць вернымі сябрамі?

**VII. Вынік урока. Рэфлексія.**

—Якія крамы мы «наведалі»? Якія ролі выконвалі?

--Што вам найбольш спадабалася на ўроку?

--Пакажыце, калі ласка, з дапамогай шкалы самаацэнкі, з якім настроем вы завяршаеце ўрок?